## Naredba o vremenu u kojem zračne luke moraju biti otvorene

### NN 44/1998 (31.3.1998.), Naredba o vremenu u kojem zračne luke moraju biti otvorene

# **MINISTARSTVO POMORSTVA, PROMETA I VEZA**

Na temelju članka 263. Zakona o zračnoj plovidbi ("Narodne novine",
broj 53/91, 26/93 i 109/93), ministar pomorstva, prometa i veza donosi

## **NAREDBU**

### **O VREMENU U KOJEM ZRAČNE LUKE MORAJU BITI OTVORENE**

Zračne luke moraju biti otvorene:

|  |  |  |  |  |
| --- | --- | --- | --- | --- |
| Red   broj | ZRAČNA LUKA | RAZDOBLJE | VRIJEME            OD                 DO      (sati)               (sati) | DANI   1 - ponedjeljak   2 - utorak   3 - srijeda   4 - četvrtak   5 - petak   6 - subota   7 - nedjelja |
| 1. | BRAČ | 29. ožujka '98. - 31. ožujka '98.(a)01. travnja '98. - 30. travnja '98.(a)01. travnja '98. - 30. travnja '98. | NA ZAHTJEV(a)      NA ZAHTJEV(a)10.00              17.00 | 1,2,3,4,5,6,7         1,2,3,4,5,     7                      6 |
| 2. | DUBROVNIK(b) | 29. ožujka '98. - 24. listopada '98. | 06.30        22.00 | 1,2,3,4,5,6,7 |
| 3. | LOŠINJ | 29. ožujka '98. - 24. listopada '98. | 09.00       19.00      09.00       16.00 | 1,         5,6,7       2,3,4 |
| 4. | OSIJEK-ČEPIN(c) | 29. ožujka '98. - 24. listopada '98. | 08.00       14.00 | 2,3,4,5 |
| 5. | PULA(d) | 29. ožujka '98. - 30. ožujka '98.  29. ožujka '98. - 30. ožujka '98.  31. ožujka '98. - 31. listopada '98.(e)31. ožujka '98. - 31. listopada '98.  31. ožujka '98. - 31. listopada '98.   31. ožujka '98. - 31. listopada '98.(e) | 06.00      08.00     19.30      22.00      00.00     06.00(e)   06.00     22.00     06.00     22.00      22.00     24.00(e) | 1,2,3,4,5,6   1,2,3,4,5,   7   1,2,3,4,5,6,7   1,2,3,4,5,6,7   1,2,3,4,5,6,7   1,2,3,4,5,6,7 |
| 6. | RIJEKA(f) | 29. ožujka '98. - 30. travnja '98.  01. svibnja '98. - 30. rujna '98.   01. listopada '98. - 25. listopada '98. | 08.00    17.00     08.00    19.30     08.00    17.00 | 1,2,3,4,5,6   1,2,3,4,5,6,7   1,2,3,4,5,6 |
| 7. | SPLIT(g) | 29. ožujka '98. - 24. listopada '98. | 06.30     22.00 | 1,2,3,4,5,6,7 |
| 8. | ZAGREB | 29. ožujka '98. - 24. listopada '98. | 00.00      24.00 | 1,2,3,4,5,6,7 |

(a) na zahtjev najmanje dvadeset i četiri (24) sata ranije.

(b) izvan naznačenog vremena otvorenosti, na zahtjev najmanje dvadeset
i četiri (24) sata ranije.

(c) izvan naznačenog vremena otvorenosti, na poseban zahtjev i uz prethodnu
najavu dvadeset i četiri (24) sata ranije.

(d) - za zrakoplove (do dužine od 28 metara) kojima je dopušteno slijetanje
u zračne luke, svrstane, u smislu Pravilnika o vatrogasnoj službi u zračnoj
luci, u vatrogasne kategorije do uključivo šeste, uz prethodnu najavu od
najmanje dvadeset i četiri (24) sata ranije.

- izvan naznačenog vremena otvorenosti, uz prethodnu najavu izvršenu
najmanje dvadeset i četiti (24) sata ranije za zrakoplove (do dužine od
28 metara) kojima je dopušteno slijetanje u zračne luke, svrstane, u smislu
Pravilnika o vatrogasnoj službi u zračnoj luci, u vatrogasne kategorije
do uključivo šeste vatrogasne kategorije, uz prethodnu najavu od najmanje
dvadeset i četiri (24) sata ranije.

(e) vrijeme u kojem zračna luka Pula, obvezatno, mora biti otvorena
za prihvat zrakoplova, kao alternativna zračna luka, a poradi sigurnosti
zračne plovidbe.

(f) Zračna luka Aerodrom Rijeka - Rivijera Kvarner bit će otvorena

- za prihvat i otpremu zrakoplova (do dužine do 18 metara) kojima je
dopušteno slijetanje u zračne luke, svrstane, u smislu Pravilnika o vatrogasnoj
službi u zračnoj luci, u vatrogasne kategorije do uključivo treće vatrogasne
kategorije

- za prihvat i otpremu zrakoplova dužine veće od 18 metara a do dužine
od 28 metara, kojima je dopušteno slijetanje u zračne luke, svrstane, u
smislu Pravilnika o vatrogasnoj službi u zračnoj luci, u vatrogasne kategorije
do uključivo šeste vatrogasne kategorije, uz prethodnu najavu od dvadeset
i četiri (24) sata ranije

- za prihvat i otpremu zrakoplova van naznačenog vremena otvorenosti
uz prethodnu najavu najmanje dvadeset i četiri (24) sata ranije.

(g) izvan naznačenog vremena otvorenosti, na zahtjev uz prethodnu najavu
teleksom putem SITA komunikacijskog sustava na adresu SPUAPXH (svaki dan
do 19.00 sati po mjesnom vremenu)

II.

Pod vremenom u kojem zračna luka mora biti otvorena u smislu ove Naredbe,
podrazumijeva se vrijeme od početka do završetka rada službi utvrđenih
propisima.

III.

Aerodromska kontrola letenja postupat će prema odredbi članka 191.,
stavka 2. Zakona o zračnoj plovidbi u slučajevima korištenja zračne luke
izvan vremena otvorenosti.

IV.

Vrijeme kada su zračne luke otvorene računa se po mjesnom vremenu.

V.

Na dan primjene ove Naredbe prestaje važiti Naredba o vremenu u kojem
zračne luke moraju biti otvorene ("Narodne novine", broj 117/97) i dvije
Naredbe o izmjeni Naredbe o vremenu u kojem zračne luke moraju biti otvorene
("Narodne novine", broj 14/98; "Narodne novine", broj 17/98).

VI.

Ova naredba stupa na snagu danom objave u "Narodnim novinama", a primjenjuje
se u razdoblju navedenom u tablici iz točke I. ove Naredbe.

Klasa: 011-01/98-02/03
Urbroj: 530-01-98-3
Zagreb, 26. ožujka 1998.

Ministar
pomorstva, prometa i veza
**mr. Željko Lužavec,** v. r.

Naredba, NN 44/1998-544
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)